
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. május 17-én tartandó munkaterv szerinti ülésére

9. napirendhez

Tárgy: Továbbtanulási tanácsadási feladat-ellátási szerződés jóváhagyása 

Tisztelt Képviselő-testület!

Az elmúlt évben a Tápió-vidéki Többcélú Kistérségi Társulás Társulási Tanácsa úgy döntött, hogy új elemként felvállalja a továbbtanulási és pályaválasztási tanácsadás szakfeladat kistérségi szintű ellátását, melyet kizárólag az állami normatíva terhére finanszíroz a Társulás.
Az ezzel kapcsolatos feladat-ellátási szerződést 2011. december 31-ig terjedően jóváhagyta a T. Képviselő-testület, most a 2012. évre szóló megállapodás jóváhagyásáról van szó.
Kérem a Képviselő-testület szíves döntését az ügyben. 
…/2012. (V. 17.) ÖKT határozati javaslat

Sülysáp Nagyközség Önkormányzatának Képviselő-testülete a helyi önkormányzatokról szóló 1990. évi LXV. törvény 8. § (2) és 41. § (1) bekezdése alapján

1./ a Tápió-vidéki Többcélú Kistérségi Társulással a továbbtanulási tanácsadás 2012. évi ellátására kötendő feladat-ellátási szerződéstervezetet jóváhagyja,

2./ felkéri és felhatalmazza a polgármestert a szerződés aláírására. 

Határidő: azonnal  

Felelős: polgármester

Sülysáp, 2012. május 10.

Horinka László s.k.


polgármester
MELLÉKLET
FELADAT-ELLÁTÁSI SZERZŐDÉS 

Továbbtanulási tanácsadás

A feladat-ellátási szerződés létrejött  

A Tápió-vidéki Többcélú Kistérségi Társulás (székhely: 2760 Nagykáta, Dózsa Gy. u. 19/g..) -  képviseletében a Társulási Tanács elnöke (továbbiakban:a T-VTKT),

Valamint

Farmos Község Önkormányzata

Kóka  Község Önkormányzata

Nagykáta  Város Önkormányzata 
Mende Nagyközség Önkormányzata
Pánd Község Önkormányzata

Sülysáp Nagyközség Önkormányzata

Szentlőrinckáta Község Önkormányzata

Szentmártonkáta Község Önkormányzata

Tápióbicske Község Önkormányzata

Tápióság Község Önkormányzata

Tápiószentmárton Nagyközség Önkormányzata

Tápiószecső Község Önkormányzata

Tápiószele Város Önkormányzata

Tápiógyörgye Község Önkormányzata

Tóalmás Község Önkormányzata

Úri Község Önkormányzata

képviseletében az önkormányzatok polgármesterei ( továbbiakban: önkormányzatok )

között a többcélú kistérségi társulásokról szóló 2004. évi CVII. tv. 2 §-a alapján, valamint a Tápió-vidéki Többcélú Kistérségi Társulás társulási megállapodásában foglaltakra tekintettel. A Társuláshoz tartozó települési önkormányzatok képviselő-testületei a közoktatási szakszolgálati feladatok – továbbtanulási- és pályaválasztási tanácsadás, - kistérségi szintű ellátásáról jelen ellátási-szerződésben foglaltak szerint gondoskodnak.

I. Szerződés célja

A szerződés célja, hogy a Tápió-vidéki Többcélú Kistérségi Társulást alkotó települési önkormányzatok képviselő-testületei a közoktatási tv-ben meghatározott továbbtanulási- és pályaválasztási tanácsadás, mint pedagógiai szakszolgálati feladat szakszerű feladatellátását, a Tápió-vidéki Többcélú Kistérségi Társulás által, a Társulás és a Dél-Pest Megyei Térségi Integrált Szakképző Központ Nonprofit Kft. között kötött megállapodásának megfelelően kívánják ellátni.
II. Feladat-ellátás feltételrendszere

A társulás vállalja, hogy a szolgáltatást az 1993. évi LXXIX. törvényben foglalt előírásoknak megfelelően, annak betartásával végzi, és eleget tesz a jogszabályokban foglalt nyilvántartási, adatszolgáltatási kötelezettségeknek.

A feladatellátás az önkormányzatok fenntartásában működő közoktatási intézmények tanulóira terjed ki.
Az önkormányzatok kijelentik, hogy a továbbtanulási-, pályaválasztási tanácsadás ellátására önállóan szakembert nem foglalkoztatnak.

III. A feladatellátás finanszírozása
A társulás a Dél-Pest Megyei Térségi Integrált Szakképző Központ Nonprofit Kft.-vel kötött megállapodás útján biztosítja a feladatok ellátásához a megfelelő számú és képzettségű szakembert a feladatvállaláshoz igényelhető kiegészítő normatívából. 

Az önkormányzatok az oktatási intézményeik által a Dél-Pest Megyei Térségi Integrált Szakképző Központ Nonprofit Kft. részére a feladat ellátásához szükséges adatokat rendelkezésre bocsátja, valamint lehetőséget és helységet biztosít a diákokkal való interjúk elkészítésére.
A kistérségi normatíva felhasználásáról és a feladat ellátásáról szóló beszámolót a társulási tanács fogadja el.

A társult települési önkormányzatok képviselő-testületei a társulástól a feladatellátásról tájékoztatást kérhetnek. 

A társulási tanács évente megtárgyalja a feladatellátásról szóló beszámolót. A pénzügyi bizottság évente, illetve szükség esetén soron kívül tájékoztatja a társulási tanácsot az általa végzett ellenőrzés eredményéről

IV. Záró rendelkezés
A szerződést a felek a továbbtanulási- és pályaválasztási tanácsadás 2012. évi ellátására 1 évre kötik.

A jelen szerződést a felek bármikor felmondhatják, azonban a felmondás előtt 1 hónappal erről írásban kötelesek értesíteni a másik felet. A felmondásról szóló képviselő-testületi döntését a felmondási határnap előtt legalább három hónappal köteles meghozni a társulási tanácshoz eljuttatni.

A feladat-ellátási szerződést a társulási tanács határozatban fogadja el, a társult települési önkormányzatok képviselő-testületeinek jóváhagyása mellett. 

A társult önkormányzatok képviselő-testületei határozatukban kimondják, hogy

- a jelen megállapodásban foglaltak magukra nézve kötelezőnek fogadják el,

A felek jelen megállapodásban nem szabályozott kérdésekben a többcélú társulásról szóló 2004. évi CVII. tv rendelkezésit tekintik irányadónak. 

A felek egybehangzóan kijelentik, hogy a jelen megállapodásból eredő vitás kérdéseiket elsődlegesen egymás között, tárgyalásos úton, konszenzusos módon kívánják rendezni. 

A bírósági út igénybevételével kizárólag akkor élnek, ha ez előzetes egyeztetés nem vezetett eredményre.

Szerződő felek jelen szerződést - annak elolvasását, tartalmának megismerését és megértését követően – a megbízó és megbízott önkormányzatok képviselő-testületei nevében, akaratukkal mindenben egyezően, saját kezű aláírással látják el.

Záradék

1.) A feladat-ellátási szerződést a Tápió-vidéki Többcélú Kistérségi Társulás Tanácsa 03/2012. (I.27.) számú határozatával elfogadta.

2) A feladat-ellátási szerződést az alábbi képviselő-testületek minősített többséggel hagyták jóvá és fogadták el előírásait és önmagukra és testületeikre vonatkozó kötelező rendelkezésként. 

Farmos Község Önkormányzata .../2012. (….) sz. határozattal

Kóka Község Önkormányzata …/2012. (….) sz. határozattal

Mende Nagyközség Önkormányzata …/2012 (….) sz. határozattal

Nagykáta Város Önkormányzata …./2012. (….) sz. határozattal

Pánd Község Önkormányzata …./2012. (…...) sz. határozattal

Sülysáp Nagyközség Önkormányzata …./2012. (…..) sz. határozattal 

Szentlőrinckáta Község Önkormányzata …./2012. (…..) határozattal

Szentmártonkáta Község Önkormányzata …/2012. (…..) sz. határozattal 

Tápióbicske Község Önkormányzata …./2012. (…..) sz. határozattal

Tápiógyörgye Község Önkormányzata …../2012. (….) sz. határozattal

Tápióság Község Önkormányzata …./2012. (…..) sz. határozattal

Tápiószecső Nagyközség Önkormányzata …./2012 (…...) sz. határozattal

Tápiószele Város Önkormányzata …./2012. (…...) sz. határozattal

Tápiószentmárton Nagyközség Önkormányzata …./2012. (…..) sz. határozattal

Tóalmás Község Önkormányzata …../2012. (…...) sz. határozattal

Úri Község Önkormányzatai  ……/2012. (…...) sz. határozattal

MELLÉKLETEK

1.) A Tápió-vidéki Többcélú Kistérségi Társulás megállapodása

2.) A Tápió-vidéki Többcélú Kistérségi Társulás és a Dél-Pest Megyei Térségi Integrált Szakképző Központ Nonprofit Kft. között kötött megállapodás

Nagykáta, 2012………..

